Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 1225

3. Médiaismeret. Nem verbális információk értelmezése Szakképzés: 1/11. Cél: Szinten tartani a megszerzett olvasási-írási készségeket és elősegíteni a gyakorlatban történő alkalmazását. Felhasználni a kultúrtechnikákban szerzett ismereteket az információszerzés terén, és a megszerzett ismereteket egyre önállóbban hasznosítani. Az olvasást, mint szabadidős tevékenységet beépíteni a mindennapi elfoglaltságok közé legalább a képes magazinok, programfüzetek átnézése szintjén. Magasabb szintre emelni az önkifejezés képességét. Feladat: A környezetből származó feldolgozható információk felismerése. Az olvasás, játékos feladatmegoldások (rejtvényfejtés), TV-műsorok értő megnézése, megbeszélése. A szabadidő hasznos és kellemes eltöltése. A megszerzett ismeretek gyakorlása az egyéni képességek és készségek figyelembevételével. A szándék és akarati megnyilvánulásoknak megfelelő kommunikációjára való képesség kialakítása. Elvárt teljesítmény: Tudjon kulturáltan viselkedni és beszélni. Legyen feladattudata, alakuljon ki a feladattartás megfelelő szintje. Tudja az olvasást, mint információ-szerzési technikát tudatosan alkalmazni. Legyen hozzáállása pozitív, és együttműködő a munka és a kulturált szabadidő-tevékenységek eltöltésekor. Értse meg az elért olvasási szinttől függetlenül az olvasmányokat, aktuális híradásokat és irodalmi szemelvényeket. Alakuljon ki a helyes erkölcsi és érzelmi beállítottsága. Értékelés: Tanév végén érdemjeggyel, félévente szöveges tájékoztatással. Évente P.A.C. mérőeszközös méréssel.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes